**Jorge Luengo**, nado en Cáceres o 18 de febreiro de 1984, é un ilusionista, mentalista e presentador español. Gañou en 2009 o II Mundial de Maxia da FISM, celebrado en Pequín, na categoría de Invención, e o Premio Mundial ao Talento da Comisión Europea en 2010 en Bruxelas.

Traxectoria
-----------

Con 15 anos de idade realizou as súas primeiras actuacións. Dous anos despois empezou a actuar todas as semanas. Antes de cumprir a maioría de idade empezou a estudar a primeira das súas tres enxeñarías. Desde entón foi convidado a un gran número de eventos en Europa, entre eles, no Museo do Louvre en París, no Centro de Congresos Pierre Baudis en Tolosa e no O2 Arena de Praga.

Luengo estudou tres enxeñarías e, amais, psicoloxía e neuropsicoloxía. Foi profesor de matemáticas durante case tres anos antes de dedicarse ao ilusionismo en exclusiva. Desde entón ten aparecido en espectáculos de televisión. Tamén é coñecido por hipnotizar en directo a persoeiros como o piloto Marc Márquez.

En 2012 púxolle voz a un mozo meigo en *Sorcery*, un videoxogo de PlayStation 3.

Como ilusionista, mentalista, mago e conferenciante tamén participou en programas de televisión nacionais. Actuou para personalidades como a Familia real española, Rafael Nadal, Cristiano Ronaldo, Alejandro Sanz, Cristina Pedroche, Joaquín Sabina ou Carlos Baute.

En televisión colaborou nos programas *Todo Va Bien*, *¡Que tiempo tan feliz!*, *Cabaret Olé*, *Hermano mayor*, *Hoy cocinas tu* ou *La Mañana*. Tivo durante un tempo un programa propio, *Desafío Mental*, na canle Discovery Max.. Tamén participou como convidado en *MasterChef*, *Zapeando* ou *Pasapalabra*, tanto na súa etapa en Telecinco como en Antena 3.

En 2019 e 2020 presentou dous programas especiais de maxia, 'La Estrella de la Navidad' e 'La Magia del Amor' en Telemadrid. Tamén participou en diversos programas de Canal Extremadura como 'Extremadura Mágica' ou 'Sígueme'.

Desde setembro de 2020 é colaborador habitual do programa "El show de Bertín" en Canal Sur.

Premios
-------

Algúns dos premios que obtivo son:

* Premio Mundial de Invención en Pequín (2009)
* Premio Mundial ao Talento da Comisión Europea (2010)
* Primeiro Premio Nacional da Maxia (España)
* Premio "De pura raza" ao mellor mago do ano (2013).

Publicacións
------------

* *Supertrucos mentales para la vida diaria* (2018)

Notas
-----

1. ↑  20 minutos. "Jorge Luengo se proclama campeón del mundo de magia en Pekín - 20minutos.es" (en castelán). Consultado o 22 de maio de 2019.
2. ↑  El Economista. "DMax premia a Jorge Luengo con una serie de magia de cuatro episodios - Ecoteuve, El Economista" (en castelán). Consultado o 23 de maio de 2019.
3. ↑  Hoy. "Jorge Luengo promociona la 'magia de emprender' en Monesterio - Hoy.es" (en castelán). Consultado o 23 de maio de 2019.
4. ↑  Europa Press. "DMAX se pasa al ilusionismo con Jorge Luengo: Desafío mental - Europa Press" (en castelán). Consultado o 23 de maio de 2019.
5. ↑  AS TV. "Márquez acabó hipnotizado - AS TV" (en castelán). Consultado o 22 de maio de 2019.
6. ↑  La Opinión de Murcia. "El mago Jorge Luengo presta su voz al protagonista de Sorcery - www.laopiniondemurcia.es" (en castelán). Consultado o 22 de maio de 2019.
7. ↑  Diario Vasco. "El mago del Rey salta a la tele - Diario Vasco" (en castelán). Consultado o 22 de maio de 2019.
8. ↑  ABC. "Jorge Luengo: «No hemos tocado techo. Queda mucha magia por ver» - Abc.es" (en castelán). Consultado o 22 de maio de 2019.
9. ↑  Telecinco. "Jorge Luengo y su desatascador mágico mental matemático - Telecinco" (en castelán). Consultado o 22 de maio de 2019.
10. ↑  La Rioja.com. "Jorge Luengo - Galardón De pura cepa 2013 al mejor mago - www.larioja.com" (en castelán). Consultado o 22 de maio de 2019.
11. ↑  Radio Nacional de España, Las mañanas de RNE. "El mago Jorge Luengo enseña a usar la mente para mejorar nuestra vida en su nuevo libro - rtve.es" (en castelán). Consultado o 22 de maio de 2019.